Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 509/13/4404	Nové Zámky, 5.11.2014
EEČ : 2-33-148-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.9.2013, spisová značka 2 Pv 509/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa XXXXX asi o 12.00 hodine v byte na Ulici Jazdeckej číslo 17 v Nových Zámkoch, bez použitia násilia po tom, čo ju domáca osoba pozvala do bytu, zmocnila sa v izbe 15-tich kusov predmetov zo žltého kovu, čím spôsobila škodu vo výške 1044,00 € pre XXXXX, narodenú 22.11.1979, bytom XXXXX, XXXXX, teda si prisvojila cudziu vec tým, že sa jej zmocnila a spôsobila tak malú škodu.

Uznesením prokurátora Okresnej prokuratúry XXXXX zo dňa 6.9.2013, spisová značka 2 Pv 509/13/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátorky  Okresnej prokuratúry XXXXX spisovej značky 
2 Pv 509/13/4404/ - 5 zo 06.09.2013, ktoré nadobudlo právoplatnosť 20.09.2013, bolo podľa § 216 odsek 1 písmeno a), písmeno c) Trestného poriadku podmienečne 

zastavené  trestné  stíhanie obvinenej XXXXX, narodenej XXXXX v Nových Zámkoch, trvale bytom XXXXX, XXXXX, na slobode, bez pracovného pomeru, pre prečin krádeže  podľa § 212 odsek 1 Trestného zákona, ktorého sa mala dopustiť na tom skutkovom základe, že dňa XXXXX asi o 12.00 hodine v byte na Ulici Jazdeckej číslo 17 v Nových Zámkoch, bez použitia násilia po tom, čo ju domáca osoba pozvala do bytu, zmocnila sa v izbe 15-tich kusov predmetov zo žltého kovu, čím spôsobila škodu vo výške 1044,00 € pre XXXXX, narodenú 22.11.1979, bytom XXXXX, XXXXX, teda si prisvojila cudziu vec tým, že sa jej zmocnila a spôsobila tak malú škodu.
Súčasne podľa § 216 odsek 2 Trestného poriadku bola obvinenej XXXXX určená skúšobná doba v trvaní 1 rok, ktorá začala plynúť dňom právoplatnosti uznesenia, t. j. 20.09.2013 a uplynula 20.09.2014.
Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Po uplynutí skúšobnej doby podmienečného zastavenia trestného stíhania boli vyžiadané listinné podklady za účelom zistenia, či obvinená XXXXX splnila všetky zákonné podmienky na osvedčenie sa. 
Z vyžiadaných listinných dokladov vyplýva, že obvinená XXXXX sa v skúšobnej dobe podmienečného zastavenia trestného stíhania nedopustila žiadnej trestnej činnosti. Z miesta trvalého bydliska je hodnotená kladne. Podľa výpisu z evidencie priestupkov Okresného úradu XXXXX, Odboru všeobecnej vnútornej správy XXXXX, nebola v sledovanom období oznamovaná ani prejednávaná za spáchanie priestupku. V odpise registra trestov nemá žiadny iný záznam, než je záznam o predmetnom podmienečnom zastavení trestného stíhania.
	
Obvinenej XXXXX neboli uložené žiadne obmedzenia ani povinnosti, ktorých plnenie by bolo potrebné v súčasnosti skúmať. 

	Vzhľadom na vyššie uvedené skutočnosti som zistila, že obvinená XXXXX splnila všetky zákonné podmienky pre postup podľa § 217 odsek 1 Trestného poriadku, a preto som rozhodla, že sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Milevová
prokurátorka